|  |  |
| --- | --- |
| PAZMANY_1635_logo_fekvo_nagybetu_BW | **Pázmány Péter Katolikus Egyetem****Jog- és Államtudományi Kar****Dékán** |
| 1088 Budapest, Szentkirályi u. 28-30.1428 Budapest 8. Pf. 6.Intézményi azonosító:FI79633 | Telefon: 4297200/342. Fax: 266-5286Ügyintéző: Iktatószám: |

Budapest, 2017. szeptember 15.

**PPKE JÁK öregdiák továbbképzési ösztöndíj alapítása és igénylésének feltételei**

A Hallgatói Térítési és Juttatási Szabályzat 21. § (2) bekezdésének felhatalmazása alapján, mint a Jog- és Államtudományi Kar dékánja a 2017/2018-as tanév második félévére az alábbi feltételekkel **öregdiák továbbképzési** ösztöndíjat alapítok azon szakirányú továbbképzésen részt vevő hallgatók által fizetett költségtérítés mérséklése érdekében, akik korábban a PPKE JÁK valamely szakán oklevelet szereztek, és jelenleg szakirányú továbbképzési szakon folytatnak tanulmányokat. Egyben elrendelem az **öregdiák továbbképzési** ösztöndíj alapításáról szóló döntésem kari honlapon való közzétételét:

1. § A Hallgatói Térítési és Juttatási Szabályzat 21. § (2) bekezdés alapján az önköltséges képzésben részt vevő hallgató – kérelemre – **öregdiák továbbképzési** ösztöndíjban részesíthető amennyiben

a) alapoklevelét a PPKE JÁK valamely BA, MA, LLM vagy osztatlan jogászképzési szakán szerezte, vagy PhD fokozatát a PPKE JÁK Doktori Iskolájában szerezte, vagy a PPKE JÁK valamely szakirányú továbbképzésén korábban már oklevelet szerzett, és

b) a PPKE JÁK szervezésében folyó szakirányú továbbképzési szakon a mintatanterv szerinti utolsó tanulmányi félévben tanulmányokat folytat, továbbá

c) önköltség fizetési kötelezettségét a mintatanterv szerinti teljes tanulmányi időszakra maradéktalanul teljesítette és más jogcímen sem áll fenn tartozása a PPKE felé, valamint

d) az **öregdiák továbbképzési** ösztöndíj iránti igényét az erre rendszeresített űrlapot hiánytalanul kitöltve szabályosan benyújtotta.

2. § Az ösztöndíj iránti kérelmet a PPKE JÁK Kari Titkárságán, vagy postán kell benyújtani **2017. november 20-ig** az erre a célra rendszeresített formanyomtatványon. Hiánypótlásra, illetve az elmulasztott határidő igazolására nincsen lehetőség.

3. § Az ösztöndíj mértéke az adott szakirányú továbbképzési szakon a hallgató által a képzés megkezdésétől az ösztöndíj igény benyújtásáig befizetett önköltség 10%-ának megfelelő összeg.

4. § Az öregdiák ösztöndíj csak a mintatantervben meghatározott képzési időre megfizetett önköltség vonatkozásában igényelhető.

5. § Egy szakirányú továbbképzésen belül a hallgató csak egy címen nyújthat be ösztöndíj iránti igényt.

6. § A jelen határozat életbelépésével egyidejűleg az öregdiák ösztöndíjra vonatkozó minden korábbi szabályozás hatályát veszti.

Dr. Szabó István dékán